Americanul eliberat de Trump din Rusia s-a întors acasă. Cum a coborât din avion, a pupat pământul și a zis că Trump este un erou. Trump: "I-am promis mamei lui de 95 de ani" FOTO VIDEO
Marc Fogel, profesorul american care a stat mai bine de trei ani închis în Rusia din cauza unor acuzații considerate fictive de către SUA, s-a întors acasă. A fost așteptat la scara avionului de secretarul de Stat Marco Rubio și a fost primit la Casa Albă de Donald Trump. Președintele american a zis că nu putea să nu-l elibereze pe Marc Fogel deoarece i-a promis mamei acestuia, care are 95 de ani, că îl va aduce acasă.